Kaland skole - LESEPLAN 1. TRINN

|  |
| --- |
| **året gjennom**  **Lærerverk:**  Salto 1 lesebok og arbeidsbok.  **Bibliotek:** en gang i uken  **Kartlegging IL-basis:** august til desember  **2 bokstaver i uken:** august til desember, januar til juni  **Oktober:** Leseløft (3 uker)  **November:** Leseaksjon (3 uker)  **Februar:** Leseløft (3 uker)  **Mars:** Nasjonal kartleggingsprøve  **Sommerles**.**no** 1.juni - 31.august. |
|  |
| Klistremerke To barn leser bøker |

# hovedmål

Arbeidet på 1. trinn peker mot kompetansemålene på 2. trinn. Elevene skal kunne lytte til og samtale om skjønnlitteratur og sakprosa på bokmål og nynorsk. Låne og lese bøker fra biblioteket.

Uttrykke tekstopplevelser gjennom lek, sang, tegning, skriving og andre kreative aktiviteter. Samtale om og beskrive hvordan ord vi bruker, kan påvirke andre.

Leke med rim og rytme og lytte ut språklyder og stavelser i ord, og trekke bokstavlyder sammen til ord under lesing og skriving.

Lese med sammenheng og forståelse på papir og digitalt og bruke enkle strategier for leseforståelse.

Lytte, ta ordet etter tur og begrunne egne meninger i samtaler. Beskrive og fortelle muntlig og skriftlig.

Elevene skal hovedsakelig bli fonologiske lesere, det vil si at elevene kan trekke lyder sammen til ord.

## Fra språklig bevissthet til lesing og skriving

Å lese er å trekke lyder sammen til ord.

Derfor må vi rette oppmerksomheten mot lyder ved å:

Leke med rim og rytme.

Telle antall fonemer (lyder) i et ord.

Lytte ut språklyder i ord (fonemanalyse):

finne første lyd

finne siste lyd

finne lyden i midten



Lære to bokstaver frem til jul. Disse skal repeteres 

etter jul for elever som har behov.

Trekke lyder sammen til ord (fonemsyntese).

Forstå sammenhengen mellom lyd og bokstav.  
Koble lyd til bokstav og bokstav til lyd.

Trekke sammen bokstaver til lydrette ord

(det er ikke behov for å kunne mange bokstaver før vi begynner å lese).

Få god kontroll over vokaler og konsonanter (vokal-lyder er viktige).

Finne rytmen i et ord, finne og telle stavelser. Lære at det alltid er en vokal i en stavelse. Lære regler for stavelser. Sette sammen stavelser til ord.

Lære om diftonger.

Lese og skrive lydrette ord og høyfrekvente småord.

Lese og skrive enkle setninger og skape en liten tekst til bilder.

*Aktiv læring i trygt fellesskap*

# Organisering og arbeidsmetoder

Hver dag: Språkleker (Jørgen Frost), begrepstrening og høytlesing med billedstøtte ved behov.

Stasjoner 2 ganger i uken.

Uteskole en dag i uken – alternative og konkrete måter og arbeider med leseopplæring.

Timeplanfestet intensiv opplæring 2 timer i uken.

Tverrfaglig undervisning. Hjertetimen

|  |
| --- |
| UTESKOLE **Skattejakt fra Salto Uteskole**  Gå på skattejakt i skolegården eller på tur for å finne ting som har ukens bokstavlyder i seg. Studer tingene i fellesskap, og snakk om hvor i ordet lyden er. |
| **Språkverkstedet** |

# Verktøy

Salto 1 lesebok og arbeidsbok, Salto uteskole  
Språkverkstedet (Lyster)  
Språkleker (Jørgen Frost)  
Språksprell  
Skolestudio for voksne

Grunnleggende begreper  
Grep om begreper, temabasert undervisning.

# kartlegging

Vi kartlegger for å vite hvor eleven er i leseutviklingen. Har noen behov for ekstra støtte? Skal noen bli med på intensiv opplæring i en periode? Hvem skal hvor når vi nivådeler i Leseløft? Må vi justere undervisningen eller repetere noe?

**IL-basis.** Gruppeprøven (bør gjennomføres i mindre grupper):

* August: Tegne og skrive 1. Dette kan hele klassen gjøre samtidig,
* September – oktober: Rimord
* September – oktober: Forlydsanalyse
* September – oktober: Fonemantall 1
* Oktober – desember: Sammensatte ord
* November – desember: Bokstavkunnskap (når bokstav gjennomgangen er ferdig, obs bare de viktigste 24 bokstavene)
* November – desember: bokstavskriving
* Januar – februar: Fonemantall 2
* April – juni: Ordskriving 1
* Mai - juni (1. klasse eller starten av 2. klasse): Ordskriving 2

**Nasjonale prøver**: Mars

**Salto kartlegging**: Kan begynne å arbeide med oppgavene etter jul ved behov.

.

*Aktiv læring i trygt fellesskap*